તમારાં બાળકો કિશોરવયનાં હોય અને સ્ટ્રીટ ફૅશન શોધતાં હોય તો શિબુયા ચોક્કસ જવું જોઈએ. ધ સ્ક્રેમ્બલ તરીકે ઓળખાતો આ વિસ્તાર શિબુયા રેલવે સ્ટેશનની બહારનો નિયોન લાઈટ્સથી ઝગમગતો વિસ્તાર છે, જ્યાં વિશાળ વિડિયો સ્ક્રીન્સ છે, એ ઉપરાંત, અહીં ફાસ્ટ ફૂડ જોઈન્ટ્સ, કાફેઝ, બાર અને સ્ટ્રીટ ફૂડની લારીઓ પણ છે. યુવાનોનો આ મનપસંદ વિસ્તાર છે એટલે જ સૂર્યાસ્ત પછી અહીં યુવાનોની ભીડ જામે છે અને ભળભાંખળું થાય ત્યાં સુધી આ વિસ્તાર યુવાનોની અવરજવરમાંથી જાગતો રહે છે.